CELEX: 62020CN0410
Language: fi
Date: 2020-09-02 00:00:00
Title: Asia C-410/20: Ennakkoratkaisupyyntö, jonka Audiencia Provincial de A Coruña (Espanja) on esittänyt 2.9.2020 – Banco Santander, SA v. J.A.C. ja M.C.P.R.

7.12.2020   
            
            
               FI
            
            
               Euroopan unionin virallinen lehti
            
            
               C 423/25
            
         
      Ennakkoratkaisupyyntö, jonka Audiencia Provincial de A Coruña (Espanja) on esittänyt 2.9.2020 – Banco Santander, SA v. J.A.C. ja M.C.P.R.
      (Asia C-410/20)
      (2020/C 423/38)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Audiencia Provincial de A Coruña
      
         Pääasian asianosaiset
      
      
         Valittaja: Banco Santander, SA
      
         Vastapuolet: J.A.C. ja M.C.P.R.
      
         Ennakkoratkaisukysymykset
      
      
                  1)
               
               
                  Onko15.5.2014 annetun Euroopan parlamentin ja neuvoston direktiivin 2014/59/EU (1) 34 artiklan 1 kohdan a alakohtaa, 53 artiklan 1 ja 3 kohtaa sekä 60 artiklan 2 kohdan b ja e alakohtaa tulkittava siten, – kun kaikki osakkeet, joista yhtiön pääoma muodostui, on lunastettu vastikkeetta rahoituslaitoksen kriisinratkaisumenettelyssä, – että ne ovat esteenä sille, että henkilöt, jotka ovat hankkineet osakkeensa muutamia kuukausia ennen kriisinratkaisumenettelyn aloittamista yhtiön pääoman korottamiseksi yleisölle suunnatussa merkinnässä, voivat esittää korvausvaateita tai muita merkintäesitteen virheellisiin tietoihin perustuvia vastaavia vaateita liikkeellelaskijaa tai sellaista yhtiötä vastaan, joka on muodostunut myöhemmän sulautumisen (absorbtio) johdosta?
               
            
                  2)
               
               
                  Ovatko 15.5.2014 annetun Euroopan parlamentin ja neuvoston direktiivin 2014/59/EU 34 artiklan 1 kohdan a alakohta, 53 artiklan 3 kohta ja 60 artiklan 2 kohdan b alakohta ensimmäisessä kysymyksessä kuvatussa tilanteessa esteenä sille, että osakkeiden liikkeellelaskija tai sen sijaan yleisseuraannon perusteella tullut yhtiö, velvoitetaan lainkäyttöratkaisulla palauttamaan merkityistä osakkeista maksettu määrä korkoineen sillä perusteella, että osakkeiden merkintäsopimus on todettu pätemättömäksi taannehtivin vaikutuksin (ex tunc) yhtiön purkautumisen jälkeen esitettyjen vaateiden perusteella?
               
            
         (1)  Luottolaitosten ja sijoituspalveluyritysten elvytys- ja kriisinratkaisukehyksestä sekä neuvoston direktiivin 82/891/ETY, Euroopan parlamentin ja neuvoston direktiivien 2001/24/EY, 2002/47/EY, 2004/25/EY, 2005/56/EY, 2007/36/EY, 2011/35/EU, 2012/30/EU ja 2013/36/EU ja asetusten (EU) N:o 1093/2010 ja (EU) N:o 648/2012 muuttamisesta 15.5.2014 annettu Euroopan parlamentin ja neuvoston direktiivi 2014/59/EU (EUVL 2014, L 173, s. 190).